CELEX: 32015R1820
Language: lv
Date: 2015-10-09 00:00:00
Title: Komisijas Īstenošanas regula (ES) 2015/1820 (2015. gada 9. oktobris), ar ko attiecībā uz vielu “dietilēnglikola monoetilēteris” groza Regulu (ES) Nr. 37/2010 (Dokuments attiecas uz EEZ)

10.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 265/1
            
         KOMISIJAS ĪSTENOŠANAS REGULA (ES) 2015/1820
   (2015. gada 9. oktobris),
   ar ko attiecībā uz vielu “dietilēnglikola monoetilēteris” groza Regulu (ES) Nr. 37/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Regulas (EK) Nr. 470/2009 17. pants pieprasa, lai tādu farmakoloģiski aktīvo vielu maksimālo atlieku līmeni (turpmāk “MRL”), kas Savienībā paredzētas lietošanai veterinārajās zālēs produktīvajiem dzīvniekiem vai lopkopībā lietotos biocīdos, noteiktu ar regulu.
            
         
               (2)
            
            
               Komisijas Regulas (ES) Nr. 37/2010 (2) pielikuma 1. tabulā ir iekļautas farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos.
            
         
               (3)
            
            
               Dietilēnglikola monoetilēteris patlaban ir iekļauts minētajā tabulā kā atļauta viela izmantošanai visiem atgremotājiem un cūku sugām. Saskaņā ar spēkā esošo ierakstu par dietilēnglikola monoetilēteri attiecībā uz šīm dzīvnieku sugām nav vajadzīgs noteikt MRL.
            
         
               (4)
            
            
               Eiropas Zāļu aģentūrai (EMA) ir iesniegts pieteikums, kurā lūgts esošo ierakstu par dietilēnglikola monoetilēteri paplašināt, attiecinot to arī uz mājputniem.
            
         
               (5)
            
            
               
                  EMA, pamatojoties uz Veterināro zāļu komitejas atzinumu, ir ieteikusi paplašināt spēkā esošo ierakstu par dietilēnglikola monoetilēteri, attiecinot to uz mājputniem.
            
         
               (6)
            
            
               Saskaņā ar Regulas (EK) Nr. 470/2009 5. pantu EMA ir jāizskata iespēja kādai farmakoloģiski aktīvai vielai kādā konkrētā pārtikas produktā noteiktos MRL lietot arī citam pārtikas produktam, kas iegūts no tās pašas sugas, vai kādai farmakoloģiski aktīvai vielai attiecībā uz vienu vai vairākām sugām noteiktos MRL lietot arī citām sugām.
            
         
               (7)
            
            
               
                  EMA uzskatīja, ka ir atbilstoši esošo ierakstu par dietilēnglikola monoetilētera MRL ekstrapolēt uz visām produktīvajām sugām.
            
         
               (8)
            
            
               Tāpēc attiecīgi būtu jāgroza Regula (ES) Nr. 37/2010.
            
         
               (9)
            
            
               Ir lietderīgi noteikt samērīgu laikposmu, kurā ieinteresētās personas varētu veikt pasākumus, kas varētu būt vajadzīgi, lai nodrošinātu atbilstību jaunajiem MRL.
            
         
               (10)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 9. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 9. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 152, 16.6.2009., 11. lpp.
   
   
      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (OV L 15, 20.1.2010., 1. lpp.).
   
      PIELIKUMS
      Regulas (ES) Nr. 37/2010 pielikuma 1. tabulā ierakstu par vielu “dietilēnglikola monoetilēteris” aizstāj ar šādu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Dietilēnglikola monoetilēteris
                  
                  
                     NEPIEMĒRO
                  
                  
                     Visas produktīvās sugas
                  
                  
                     
                        MRL nav vajadzīgs
                  
                  
                     NEPIEMĒRO
                  
                  
                     IERAKSTA NAV
                  
                  
                     IERAKSTA NAV”